ජනාධිපති මහින්ද රාජපක්ෂ මැතිතුමා සහ එක්සත් ජාතීන්ගේ මහලේකම් බෑන් කී-මූන් මහතා ඊයේ සවස නිව්යෝක් නගරයේ එක්සත් ජාතීන්ගේ මූලස්ථානයේ දී සාකච්ඡාවක් සඳහා හමුවූහ.ජනාධිපති රාජපක්ෂ මැතිතුමාගේ නායකත්වය පිළිබඳ සතුට පළ කළ මූන් මහතා ශ්‍රී ලංකාව යුද්ධයට පසු ලබා ඇති ප්‍රගතිය පිළිබඳ සඳහන් කරමින් එවන් දේශපාලනික නායකත්වයක් යටතේ අනෙක් අභියෝග ද ජයගත හැකි බවට ඔහු බලාපොරොත්තු වන බව ප්‍රකාශ කර සිටියේ ය.නිමවීමට ආසන්න බිම්බෝම්බ ඉවත්කිරීමේ ක්‍රියාකාරකම්, සෞඛ්‍ය සේවය වැඩිදියුණු කිරීම සහ හිටපු එල්. ටී. ටී. ඊ. සාමාජිකයින් පුනරුත්ථාපනය කිරීම හා නැවත සමාජගත කිරීම ද ඇතුළුව, සිදුවී ඇති සංවර්ධන වැඩසටහන් තුළින් ලද ජයග්‍රහණයන් පිළිබඳ තොරතුරු විස්තර කිරීමක් ජනාධිපති රාජපක්ෂ මැතිතුමා විසින් කරන ලදී.